Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 7547

(2) A Közösség a legkedvezőtlenebb helyzetű régiók támogatására már létező intézkedésekhez hasonlóan valósítja meg ezt a Portugália javát szolgáló programot. A program célja a vidéki infrastruktúra, a mezőgazdasági tanácsadói szolgálatok és szakképzési lehetőségek fejlesztése és bővítése, továbbá hozzájárul a termelés, ezen belül szükség esetén az öntözés, a lecsapolás és a talajjavítás átalakításához. A Közösség ezen felül oly módon valósítja meg ezt a programot, hogy megfeleljen Portugália szükségleteinek és sajátos helyzetének. A program különösen olyan – még meghatározandó – intézkedéseket tartalmaz, amelyek célja a mezőgazdasági tevékenységekkel való felhagyás hatékony elősegítése. Ezek az intézkedések semmilyen körülmények között sem lehetnek kevésbé kedvezőek a jelenlegi Közösség tagállamai javára szóló intézkedéseknél, és a közösségi finanszírozás lehetőségének feltételeit Portugália sajátosságaihoz kell igazítani.

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes